ભક્ત વેરીસાલજીને માતાએ વાઘ પર બેસી દર્શન કરાવ્યાં અને ત્યાં જ ભવ્ય મંદિર બંધાવવામાં આવ્યું સાથોસાથ વચન મુજબ મંદિર બંધાવ્યું તેમાં હરસિદ્ધિ સાથે મહાકાલેશ્વર મહાદેવ, વીરવૈતાળ તથા બાલાપીર બિરાજમાન થયા રાજપીપળા ગામે. રાજપીપળામાં ભક્ત વેરીસાલજી રોજ અહીં આવી નિત્ય માતાજીની ભક્તિ તેમજ ઉપાસના કરતા, સમય પસાર થતાં મંદિરમાં ભક્તોનો ધસારો દિવસે દિવસે વધતો ગયો તેમ માતાજીનું મંદિરની અંદર અનેક સુવિધાઓ કરવામાં આવી. રાજપીપળામાં માતા હરસિદ્ધિને નિત્ય અવનવા શણગારો કરવામાં આવે છે. ભક્તો માતાને નવરંગી ચૂંદડી અર્પણ કરી ચાંદીનું તથા સોનાનું છતર ચડાવે છે તો કોઇ માતાને ધ્વજા અર્પણ કરે છે. મંદિરમાં નિત્ય સવાર તથા સાંજે ઢોલ-નગારાં અને નોબત સાથે દીવાની ઝળહળતી જ્યોત સાથે માતાજીની આરતી થાય છે તેમાં અનેક ભક્તોની હાજરી હોય છે, સાથોસાથ નવરાત્રિ દરમિયાન અહીં હજારો ભાવિકોની હાજરીમાં અનેકવિધ યજ્ઞોનું આયોજન થાય છે તેમાં માતાજીને થાળ ધરાવી ભક્તો મહાપ્રસાદ આરોગે છે.